علی علی زادہ (سفارت کار)

علی فکرت اوغلو علی زادہ یا علی علی زادہ (پیدائش: 21 جون 1978ء) پاکستان میں متعین آذربائیجان کے سفیر ہیں۔ وہ مختلف ممالک میں بطور سفارت کار اور قونصل جنرل بھی خدمات سر انجام دے چکے ہیں۔ 2010ء سے 2016ء تک وہ تبریز میں آذربائیجان کے قونصل جنرل کی حیثیت سے متعین رہے۔ اسلام آباد میں واقع سفارت خانہ آذربائیجان میں نوروز کی تقریبات منعقد کرنے میں اُن کی کاوشوں سمیت پاکستان میں وزارت دفاع سمیت متعدد منصوبوں میں حکومت پاکستان سے شمولیت کے ساتھ کام کرنا ہے۔

پیدائش اور تعلیم 
علی علی زادہ کی پیدائش 21 جون 1978ء کو ناخچیوان میں ہوئی۔ ابتدائی تعلیم کے بعد اُنہوں نے 1994ء میں جامعہ لسانیات میں داخلہ لیا اور 1998ء میں یہاں سے تعلیم مکمل کرکے 2005ء میں اکیڈمی آف پبلک ایڈمنسٹریشن (آذربائیجان) میں داخلہ لیا تاکہ وہاں سے ماسٹرز کی ڈگری حاصل کرسکیں۔ 2008ء میں ماسٹرز کی ڈگری حاصل کی۔

بحیثیت سفارت کار 
2003ء سے 2005ء تک ناخچیوان خود مختار جمہوریہ کونسلر سیکشن، وزارت خارجہ میں بطور مشیر برائے پروٹوکول آفیسر کام کرتے رہے۔ علاوہ ازیں اِس عہدے پر وہ قائم مقام چیف مشیر برائے اُمورِ ویزہ و پاسپورٹ بھی کام کرتے رہے۔ 2005ء میں وہ قائم مقام سربراہ قونصل اُمور وزارت خارجہ بنے۔

2005ء سے 2010ء تک وہ سربراہ قونصل اُمور وزارت خارجہ کی حیثیت سے کام کرتے رہے۔ 6 جولائی 2010ء کو اُنہیں حکومت آذربائیجان نے تبریز میں بطور قونصل جنرل متعین کیا جس پر وہ 5 اپریل 2016ء تک فائز رہے۔  5 اپریل 2016ء کو اُنہیں حکومت آذربائیجان نے واپس باکو طلب کر لیا  اور 2 مئی 2016ء کو اُنہیں پاکستان میں آذربائیجان کا سفیر متعین کر دیا گیا۔

مزید دیکھیے 
 آذربائیجان پاکستان تعلقات
 سفارت خانہ آذربائیجان، اسلام آباد
 جامعہ لسانیات
 ناخچیوان خود مختار جمہوریہ

حوالہ جات 

1978ء کی پیدائشیں
21 جون کی پیدائشیں
آذربائیجان کے سفرا
آذربائیجان کے سفیر برائے پاکستان
آذربائیجانی سفارتکار
بقید حیات شخصیات
جامعہ لسانیات، آذربائیجان کے فضلاء
ناخچیوان کی شخصیات
ویکی ڈیٹا سے مطابقت رکھنے والی مختصر تفصیل